Călin Georgescu s-a dezis de Horațiu Potra cum a făcut și în cazul lui Bogdan Peșchir. "Nu-l cunosc. Știu de el, cum știți și dvs. Nu l-am întâlnit niciodată"
Călin Georgescu, fostul candidat la alegerile prezidențiale, a afirmat duminică seară, 8 decembrie, că nu l-a întâlnit niciodată și nu îl cunoaște pe Horațiu Potra, consilier local în municipiul Mediaș cercetat de Parchetul de pe lângă Curtea de Apel Ploiești, dar a auzit de el "cum a auzit toată lumea".